Γαλλικό πρωτάθλημα ποδοσφαίρου ανδρών 2013-14

Η σεζόν 2013–14 της Λιγκ 1 είναι η 76η από την δημιουργία της. Η σεζόν ξεκίνησε στις 9 Αυγούστου 2013 και θα ολοκληρωθεί στις 17 Μαΐου 2014. Η Παρί Σεν Ζερμέν είναι κάτοχος του τίτλου. Όπως και τις προηγούμενες σεζόν, έτσι και σε αυτήν, η Adidas ανέλαβε την προμήθεια σε μπάλες για όλες τις αναμετρήσεις, με ένα νέο μοντέλο της μπάλας Adidas Pro Ligue 1 να χρησιμοποιείται για όλες τις αναμετρήσεις της συγκεκριμένης σεζόν.

Στις 7 Μαΐου, η ΠΣΖ κατέκτησε τον δεύτερο συνεχόμενό της τίτλο πρωταθλητή στην Λιγκ 1 λίγο προτού ηττηθεί εντός έδρας με σκορ 2–1 από την Ρεν.		
Ο τίτλος διασφαλίστηκε μαθηματικά λίγο πριν από το εναρκτήριο λάκτισμα της αναμέτρησης της ΠΣΖ, καθώς η ΑΣ Μονακό ήρθε ισόπαλη με σκορ 1–1 απέναντι στην Γκενγκάν.

Ομάδες 
Τρεις είναι οι ομάδες που προβιβάστηκαν από την Λιγκ 2, αντικαθιστώντας τις τρεις ομάδες που υποβιβάστηκαν από την Λιγκ 1, με το πέρας της σεζόν 2012–13. Ένα σύνολο 20 ομάδων συμμετέχει πλέον στο πρωτάθλημα, με τρεις ομάδες να κινδυνεύουν με τον υποβιβασμό στην χαμηλότερη κατηγορία, την Λιγκ 2. Όσες ομάδες εξασφάλισαν άδεια συμμετοχής στην Λιγκ 1, υποχρεώθηκαν να περάσουν από τον έλεγχο της DNCG, προτού πάρουν την σχετική άδεια συμμετοχής, ώστε να μπορούν να πάρουν μέρος κανονικά.

Η Μπρεστ ήταν η πρώτη ομάδα που υποβιβάστηκε έπειτα από την εντός έδρας ήττα της με σκορ 2–0 από την Σοσό στις 11 Μαΐου 2013, ολοκληρώνοντας, έτσι, τρία συνεχόμενα χρόνια παρουσίας της στην ελίτ του γαλλικού ποδοσφαίρου. Η Νανσί την ακολούθησε μία εβδομάδα αργότερα, έπειτα από την εντός έδρας ήττα της με σκορ 2–1 από την Μπαστιά στις 18 Μαΐου 2013, ολοκληρώνοντας, έτσι, οκτώ συνεχόμενα χρόνια παρουσίας της στην ελίτ του γαλλικού ποδοσφαίρου. Τέλος, η Τρουά ολοκλήρωσε την παρουσία της στην κορυφαία την τάξη κατηγορία, με μια εκτός έδρας ήττα με σκορ 2–1 απέναντι στη Βαλανσιέν στις 26 Μαΐου 2013.

Οι υποβιβασθείσες αυτές ομάδες αντικαταστάθηκαν από την ΑΣ Μονακό, πρωταθλήτρια της Λιγκ 2, την Γκενγκάν, δευτεραθλήτρια του πρωταθλήματος, και την Ναντ, η οποία τερμάτισε τρίτη. Η Μονακό εξασφάλισε την κατάκτηση του τίτλου στις 11 Μαΐου 2013, με άλλες δύο αγωνιστικές να παραμένουν έως την ολοκλήρωση της σεζόν, επικρατώντας εκτός έδρας της Νιμ με σκορ 1–0. Η Μονακό πραγματοποίησε την επιστροφή της στην πρώτη κατηγορία έπειτα από απουσία δύο ετών.

Η Γκενγκάν και η Ναντ έγιναν, αντιστοίχως, η δεύτερη και η τρίτη ομάδα που πήραν την άνοδο για την Λιγκ 1, μαζί με την κάτοχο του τίτλου Μονακό. Και οι δύο ομάδες εξασφάλισαν την άνοδο με μία αγωνιστική να απομένει για την ολοκλήρωση της σεζόν, έπειτα από τις νίκες τους στις 17 Μαΐου 2013. Η Γκενγκάν επέστρεψε στην πρώτη κατηγορία έπειτα από απουσία εννέα ετών. Στη διάρκεια της εννιαετούς απουσίας της από την Λιγκ 1, η Γκενγκάν έφτασε να αγωνίζεται έως την Νασιονάλ για την σεζόν 2010–11. Τέλος, η Ναντ, 8 φορές πρωταθλήτρια Γαλλίας, επέστρεψε στην κορυφαία τη τάξη κατηγορία του γαλλικού ποδοσφαίρου, έπειτα από απουσία τεσσάρων ετών.

Γήπεδα και τοποθεσίες 

1 Το Σταντ Βελοντρόμ αυτό τον καιρό βρίσκεται σε ανακατασκευή, ενόψει του Ευρωπαϊκού Πρωταθλήματος 2016. Η τωρινή χωρητικότητα είναι 42,000 θέσεων, αριθμός μικρότερος της κανονικής των 60,031. Η χωρητικότητα θα αυξηθεί ελαφρώς τον Δεκέμβριο του 2012, μετά την ολοκλήρωση των κατασκευών σε μία κερκίδα.

2 Το Στάδιο Ζοφρουά Γκισάρ βρίσκεται αυτό τον καιρό υπό ανακατασκευή, ενόψει του  ενόψει του Ευρωπαϊκού Πρωταθλήματος 2016. Η τωρινή χωρητικότητα είναι 26,747 θέσεων, αριθμός μικρότερος της κανονικής των 35,616. Η χωρητικότητα θα αυξηθεί ελαφρώς τον Αύγουστο του 2012, μετά την ολοκλήρωση των κατασκευών σε μία κερκίδα.

3Το Σταντιόμ Μυνισιπάλ βρίσκεται αυτό τον καιρό υπό ανακαίνιση ενόψει του Ευρωπαϊκού Πρωταθλήματος 2016. Η τωρινή του χωρητικότητα δεν έχει γίνει γνωστή ακόμη, ωστόσο αναμένεται αρκετά χαμηλότερη της κανονικής, η οποία είναι της τάξεως των 35.470 θέσεων.

Προσωπικό και εμφανίσεις 
Σημείωση: Οι σημαίες δείχνουν τις εθνικές ομάδες όπως αυτές έχουν οριστεί από τους κανονισμούς της FIFA. Οι παίκτες και οι προπονητές είναι δυνατό να έχουν παραπάνω από μία εθνικότητα που να μην είναι αναγνωρισμένη από την FIFA.

Βαθμολογία 

1Η Μονακό τιμωρήθηκε με αφαίρεση 2 βαθμών, λόγω της συμπεριφοράς των οπαδών της στη διάρκεια της τελευταίας αγωνιστικής της σεζόν στην Λιγκ 2. Ωστόσο, η απόφαση αυτή ακυρώθηκε στις 13 Αυγούστου 2013

Αποτελέσματα

Αριθμός ομάδων ανά περιοχή

Παραπομπές 

Εγχώρια ποδοσφαιρικά πρωταθλήματα 2013-2014
Λιγκ 1